Diari Oficial de la Generalitat Valenciana


Sumari del DOGV 9855, del 23-05-2024 (2024/4697)

RESOLUCIÓ de 16 de maig de 2024, de la direcció general de Centres Docents, per la qual es fa públic el resultat del sorteig a què fa referència l'article 38 del Decret 48/2024, que regula l'admissió en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria i Batxillerat, i centres d'educació especial per al curs 2024/2025
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4697


Data del document
:   16-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament
    * administració de l'ensenyament

RESOLUCIÓ de 16 de maig de 2024, de la direcció general de Centres Docents, per la qual es fa públic el resultat del sorteig a què fa referència l'article 38 del Decret 48/2024, que regula l'admissió en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria i Batxillerat, i centres d'educació especial per al curs 2024/2025 [2024/4697]  
  
  
El Decret 48/2024, de 23 d'abril, del Consell, regula l'admissió de l'alumnat en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria i Batxillerat, i centres d'Educació Especial. En la redacció actual del seu article 38 de Desempats, apartat 2, establix que «En les situacions d'empat que es produïsquen després d'aplicar els criteris indicats en l'apartat 1 d'este article, l'ordenació de les sol·licituds afectades es farà per sorteig públic, d'acord amb el procediment que establisca la conselleria competent en matèria d'educació».  
  
L'Orde 8/2024, de 24 d'abril, de la Conselleria d'Educació, Universitats i Ocupació, per la qual es regula el procediment d'admissió de l'alumnat en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria i Batxillerat i en els centres d'Educació Especial en la Comunitat Valenciana, en la seua redacció actual, article 40, Procediment de Desempats, establix que «segons el que s'establix en l'apartat 2 de l'article 38 del Decret 48/2024, en les situacions d'empat que es produïsquen després d'aplicar els criteris de desempats, es realitzarà un sorteig públic d'acord amb el procediment següent: es triaran dos lletres per les quals s'ordenarà el primer cognom; també altres dos lletres per les quals s'ordenarà el segon cognom, i que s'aplicaran quan existisca coincidència amb el primer. En cas de no disposar d'un segon cognom, es considerarà que este comença amb «AA».   
  
Així, la Direcció General de Centres Docents, en compliment del que preveu l'esmentat article 38, una vegada realitzat el sorteig públic en les dependències de la Conselleria d'Educació, Universitats i Ocupació, el dia 14 de maig de 2024, a les 10.00 h., fa públic el resultat del sorteig de les lletres a partir de les quals es dirimiran els empats que es produïsquen:  
  
Lletres per a ordenar el primer cognom: A - P (en este orde)  
Lletres per a ordenar el segon cognom, i que s'aplicaran quan hi haja coincidència amb el primer: P - O (en este orde)  
  
Per tant, els empats que es produïsquen en el procés d'admissió de l'alumnat en els centres docents públics i privats concertats que impartisquen ensenyaments d'Educació Infantil, Educació Primària, Educació Secundària Obligatòria i Batxillerat, i centres d'Educació Especial per al curs 2024-2025, fins i tot havent aplicat successivament el que es preveu en els apartats1 i 2 de l'article 38 del citat Decret 48/2024, es dirimiran a partir dels resultats d'este sorteig.  
  
València, 16 de maig de 2024.- El director general de Centres Docents: Jorge Cabo Martínez.